stanford-oval/wikipedia huggingface dataset:
עונת 2006/2007 בליגת המשנה ההולנדית
טבלת הליגה > פלייאוף העלייה

| קבוצה 1 | תוצאה | קבוצה 2 | משחק 1 | משחק 2 |
| --- | --- | --- | --- | --- |
| זוולה | 1–2 | דורדרכט 90 | 0–1 | 1–1 |
| פיינדאם | 5–3 | גו אהד איגלס | 5–1 | 0–2 |
| קבוצה 1 | תוצאה | קבוצה 2 | משחק 1 | משחק 2 | משחק 3 |
| --- | --- | --- | --- | --- | --- |
| דורדרכט 90 | 2–5 | ואלבייק | 2–0 | 0–2 | 2–3 |
| דן בוס | 2–3 | פנלו | 1–2 | 1–0 | 0–1 |
| פולנדם | 3–6 | רוסנדאל | 3–5 | 0–1 |  |
| פיינדאם | 0–4 | אקסלסיור רוטרדם | 0–1 | 0–3 |  |
| קבוצה 1 | תוצאה | קבוצה 2 | משחק 1 | משחק 2 | משחק 3 |
| --- | --- | --- | --- | --- | --- |
| פנלו | 5–1 | ואלבייק | 2–0 | 0–1 | 3–0 |
| רוסנדאל | 1–2 | אקסלסיור רוטרדם | 1–1 | 0–1 |  |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
פאבל צ'רנקוב

| --- | --- |

 לידה:  28 ביולי 1904 Novaya Chigla, גוברניה וורונז', האימפריה הרוסית 
 פטירה:  6 בינואר 1990 (בגיל 85) מוסקבה, ברה"מ 
 ענף מדעי:  פיזיקה
 מקום מגורים:  ברית המועצות
 מקום קבורה:  בית הקברות נובודוויצ'יה 
 מקום לימודים:  Voronezh State University 
 מנחה לדוקטורט:  סרגיי ואווילוב 
 מוסדות:  מכון לבדב לפיזיקה  המכון להנדסת אנרגיה של מוסקבה  האוניברסיטה הלאומית למחקר גרעיני 
 פרסים והוקרה:  פרס נובל לפיזיקה (1958)  מדליה לגבורת העמל במלחמת המולדת הגדולה 1941–1945  פרס סטלין  מדליה להנצחת 100 שנים להולדתו של לנין  מדליה להנצחת 30 שנים לניצחון במלחמת המולדתה הגדולה 1941-1945  עיטור אות הכבוד  עיטור הדגל האדום של העמל  גיבור העמל הסוציאליסטי  מדליה להנצחת 40 שנים לניצחון במלחמה הפטריוטית הגדולה 1941־1945  פרס ברית המועצות  עיטור לנין  מדליה להנצחת 800 שנים לייסוד מוסקבה 
 בן או בת זוג:  Maria Putintseva 
 תרומות עיקריות
 גילוי ופירוש קרינת צ'רנקוב.
 
פאבל צ'רנקוב (ברוסית: Павел Алексеевич Черенков; ‏28 ביולי 1904 – 6 בינואר 1990) היה פיזיקאי סובייטי שזכה בפרס נובל לפיזיקה בשנת 1958 (ביחד עם איליה פרנק ואיגור תם), על גילוי ופירוש קרינת צ'רנקוב.
ביוגרפיה

פאבל צ'רנקוב נולד למשפחת איכרים בכפר במחוז וורונז'. בשנת 1928 סיים את לימודיו באוניברסיטת וורונז' והחל לעבוד כמורה בבית הספר. בשנת 1930 התחתן, ובשנת 1932 נולד לו בן ובשנת 1936 בת. במהלך הטיהורים הגדולים אביו נשפט והוצא להורג, ואף אביה של אשתו נשפט.
בין השנים 1930 ל-1935, צ'רנקוב למד לתואר דוקטור, בהנחיית סרגיי ואווילוב. עם השלמת התואר, הוא החל לעבוד במכון לבדב לפיזיקה, במוסקבה. בשנת 1948 התמנה לפרופסור במכון האנרגטי במוסקבה, ובשנת 1951 התמנה לפרופסור במכון לחקר פיזיקה גרעינית במוסקבה. במקביל לכך, במשך שנים רבות עמד בראש המחלקה לפיזיקה של אנרגיות גדולות במכון לפיזיקה במוסקבה.
בשנת 1964 התקבל לאקדמיה הרוסית למדעים כחבר בהתכתבות, ובשנת 1970 כחבר מן המנין.
צ'רנקוב נפטר מצהבת בשנת 1990 ונקבר בבית העלמין נובודוויצ'יה במוסקבה.
הישגים מדעים

בשנת 1934 החל צ'רנקוב בחקר קרינה בנוזלים שבהמשך נקראה על שמו "קרינת צ'רנקוב". קרינה זו הייתה ידועה גם לפניו, אך חשבו שמקורה בלומינסציה. הוא ניתח את התופעה וגילה שאין לה שום קשר עם תופעת לומינסציה. על הישג זה, בשנת 1946 קיבל צ'רנקוב את פרס סטלין ובשנת 1958 הוענק לו ולשני שותפיו למחקר, איגור תם ואיליה פרנק, פרס נובל לפיזיקה.
צ'רנקוב השתתף בבניית מאיץ חלקיקים בברית המועצות שפעל במכון לפיזיקה במוסקבה, ועל עבודה זו הוענק לו פרס סטלין בשנת 1952.
בשנת 1977 קיבל את פרס ברית המועצות בפעם השלישית – הפעם עבור מחקרים בתחום פיזיקה גרעינית.
על הישגיו המדעיים הוענק לו פעמיים עיטור לנין ופעמיים עיטור הדגל האדום של העמל, ובשנת 1984 תואר גיבור העמל הסוציאליסטי.
עיבוד אצוות

עיבוד אצוות או עיבוד באצווה (באנגלית: Batch processing) היא שיטת עבודה במערכות מחשוב שבמסגרתה מתבצעות עבודות לא מקוונות באופן שנקבע מראש, ללא עבודה אינטראקטיבית.
אופן הפעלת מערכות האצווה נקבע באמצעות קובצי אצווה הכוללים פקודות בשפות תסריט ייעודיות. מערכות אצווה הן בדרך כלל מערכות עתירות במשאבים ומשך הרצתן ארוך. דפוס העבודה שלהן הוא דפוס המיועד למקסם את תפוקת המחשב, בניגוד למערכות עיבוד תנועות שדפוס עבודתן מחייב שמירה על זמני תגובה יציבים וטובים. בגלל השוני בדפוסי העבודה של מערכות משני הסוגים הנ"ל, מקובל לבצע את מרבית עבודות האצווה בשעות בהן קיימת פעילות מעטה של עיבוד תנועות, על מנת שעיבודי האצווה לא יפגעו ביציבות ורמת זמני התגובה בעיבודי התנועות. הזמן בו מורצים עיבודי האצווה העיקריים נקרא חלון אצווה ובדרך כלל הוא בשעות הלילה. עיבוד האצווה מתבצע בדרך כלל באמצעות עבודות (jobs).
דוגמאות לעיבודי אצווה:
גיבויים
עדכון חשבונות בנק – התנועות והשינויים שבוצעו במהלך יום עסקים בנקאי מעדכנים את המערכות בשיטת אצווה במהלך הלילה.
היסטורית, קדמו מערכות אצווה למערכות עיבוד תנועות. שימוש באצווה שכיח גם כיום.
מידת האצווה

מידת אצווה מתייחסת למספר יחידות העבודה שיש לעבד במהלך כל אצווה. לדוגמה:
מספר שורות מתוך קובץ מסוים אותן יש לטעון לבסיס נתונים.
מספר הודעות שיש לשחרר או להוציא מתור.
מספר בקשות שיש לשלוח.
ראו גם

קובץ אצווה
מערכת עיבוד תנועות
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
עיבוד אותות

עיבוד אותות הוא ניתוח, הצגה, קידוד ופיענוח של אותות. אותות יכולים להגיע ממקורות שונים, כגון אותות אקוסטיים, חשמליים, תמונות, קרינה אלקטרומגנטית, מדידות תלויות זמן, מוצא חיישנים, אותות ביולוגיים ועוד רבים אחרים.
ישנם מספר תחומים מרכזים תחת עיבוד אותות בהתאם לטבע האות אותו מעבדים:
עיבוד אותות ספרתי – אותות שנדגמו ומעובדים על ידי מעגלים אלקטרונים דיגיטליים, מיקרו-מעבדים או מחשבים.
עיבוד אותות אנלוגי – אותות שלא נדגמו ומעובדים כאותות רציפים על ידי מעגלים אנלוגיים.
עיבוד אותות קול – עיבוד אותות שמע חשמליים שנדגמו.
עיבוד אותות וידאו – עיבוד אותות וידאו חשמליים שנדגמו.
עיבוד תמונה – עיבוד תמונות שנדגמו באמצעים אופטיים.
היסטוריה

לפי אלן אופנהיים ורונלד צ'פר, את העקרונות של עיבוד אותות ניתן למצוא כבר בטכניקות קלאסיות של אנליזה נומרית מהמאה ה־17. הם מציינים ששכלול דיגיטלי של הטכניקות הללו ניתן למצוא במערכות בקרה דיגיטליות של שנות ה־40 וה־50 של המאה הקודמת.
ב־1948 קלוד שאנון כתב את מאמר רב השפעה "תאוריה מתמטית של תקשורת" שפורסם בג'ורנל הטכני של מעבדות בל. מאמר זה הניח את היסודות לעיבוד אותות מודרני.
הערות שוליים

↑  Alan V. Oppenheim, Ronald W. Schafer, Digital signal processing, 23. [print.], Englewood Cliffs, NJ: Prentice-Hall, 1975, ISBN 978-0-13-214635-7
↑  A Mathematical Theory of Communication - CHM Revolution, www.computerhistory.org
↑  Fifty Years of Signal Processing: The IEEE Signal Processing Society and its Technologies, 1948–1998 (PDF). The IEEE Signal Processing Society. 1998.
| --- | --- |
בקרת זהויות :  NLI: 987007543871605171  BNE: XX539079  BnF: cb119336198 (data)  GND: 4054947-1  LCCN: sh85122397  NKC: ph135694  SUDOC: 027253287 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
פאבל קוקה

פאבל קוקה (בצ'כית: Pavel Kuka; נולד ב-19 ביולי 1968 בפראג שבצ'כוסלובקיה) הוא כדורגלן עבר צ'כי ששיחק בעיקר בסלביה פראג ובקייזרסלאוטרן, כמו גם בנבחרות צ'כוסלובקיה ולאחר מכן צ'כיה בעמדת החלוץ. עם נבחרת צ'כיה הגיע קוקה למקום השני ביורו 1996 ונכלל בנבחרת מצטייני הטורניר.
קריירת מועדונים

קוקה גדל בסלביה פראג והעביר בה את תקופת נעוריו. בשנת 1987, כאשר היה בן 19, חתם ברודה וזדה חב מליגת העל הצ'כוסלובקית, שם שיחק שנתיים. בשנת 1989 חזר לסלביה פראג, והעביר שם שלוש וחצי עונות, בהן הופיע 125 פעמים והבקיע 63 שערי ליגה. את עונת 1993/94, שהייתה העונה הראשונה בה פעלה ליגת העל הצ'כית לאחר פירוק צ'כוסלובקיה, התחיל קוקה בסלביה פראג, ובמהלך פגרת החורף של עונה זו עבר לקייזרסלאוטרן מהבונדסליגה. קוקה הבקיע שמונה שערים בעשרה משחקים במה שנשאר עד לתום העונה, וסייע לקבוצה לסיים במקום השני בבונדסליגה אחרי האלופה באיירן מינכן. לאורך רוב תקופתו בקייזרסלאוטרן שיתף קוקה פעולה בהתקפת הקבוצה בעיקר עם אולף מארשל, מרטין ואגנר ויורגן רישה. בעונת 1994/95 קוקה הבקיע 16 שערי ליגה וסייע לקייזרסלאוטרן לסיים רביעית. בעונת 1995/96 זכה קוקה עם קייזרסלאוטרן בגביע הגרמני, לאחר ניצחון 1-0 בגמר על קרלסרוהה. עם זאת, באותה עונה קייזרסלאוטרן נשרה בפעם הראשונה בתולדותיה אל הבונדסליגה השנייה, כאשר קוקה הבקיע עשרה שערי ליגה באותה עונה. בעונת 1996/97 קייזרסלאוטרן שבה תוך עונה אחת לבונדסליגה, כאשר היא מסיימת במקום הראשון, וקוקה מבקיע עשרה 14 שערי ליגה. בעונת 1997/98 זכתה קייזרסלאוטרן באליפות מפתיעה כבר באותה עונה ששבה לבונדסליגה. קוקה הבקיע בעונה זו חמישה שערים, ובעיקר סייע התקפית למארשל ולרישה.
לאחר עונת האליפות של קייזרסלאוטרן, עזב קוקה את הקבוצה לאחר שהבקיע 53 שערים ב-121 משחקי ליגה, ועבר לנירנברג. קוקה הבקיע בעונתו היחידה בנירנברג עשרה שערי ליגה, אך הקבוצה נשרה אל הבונדסליגה השנייה, וקוקה עבר לשטוטגרט, שם הבקיע שער אחד בלבד ב-20 הופעות, ועזב בתום עונת 1999/00 בחזרה למועדון נעוריו, סלביה פראג. קוקה שיחק בסלביה פראג חמש עונות, בהן הבקיע 33 שערי ליגה ב-110 הופעות. קוקה זכה עם סלביה פראג בגביע הצ'כי לאחר ניצחון 2-1 בגמר בעונת 2001/02 על היריבה המושבעת ספרטה פראג. בשנת 2005 שיחק קוקה מספר משחקים במועדון ס.ק. מארילה ווטיצה, ולאחר מכן פרש ממשחק פעיל.
קריירה בינלאומית

קוקה החל לשחק בשנת 1991 בנבחרת צ'כוסלובקיה, בה הופיע 24 פעמים והבקיע שבעה שערים. עם פירוק צ'כוסלובקיה עבר קוקה לשחק בנבחרת צ'כיה, והשתתף עמה ביורו 1996. קוקה היה אחד השחקנים הבולטים בהישג של הנבחרת הצ'כית, שהגיעה לגמר הטורניר, בו הפסידה 2-1 לנבחרת גרמניה משער זהב בהארכה של אוליבר בירהוף. קוקה שותף בטורניר זה כמעט בכל המשחקים, הבקיע שער אחד בתיקו 3-3 מול נבחרת רוסיה בשלב הבתים, ונכלל בנבחרת מצטייני הטורניר, בצוותא עם חבריו לנבחרת רדוסלאב לאטאל וקארל פובורסקי. קוקה השתתף גם בגביע הקונפדרציות 1997, בו סיימה צ'כיה במקום השלישי, וביורו 2000 בו הודחה הנבחרת הצ'כית בשלב הבתים. בשנת 2001 פרש קוקה מהנבחרת, לאחר שהבקיע 22 שערים ב-63 הופעות במדי צ'כיה.
תארים

עם קייזרסלאוטרן:
אליפות הבונדסליגה: 1997/98
הגביע הגרמני: 1995/96
אליפות הבונדסליגה השנייה: 1996/97
עם סלביה פראג:
הגביע הצ'כי: 2001/02
תארים אישיים:
נבחרת הטורניר של יורו 1996
כדורגלן השנה בצ'כיה: 1994
סרז' הרוש

| --- | --- |
סרז' הרוש, 2012
סרז' הרוש, 2012
 לידה:  11 בספטמבר 1944 (בן 80) קזבלנקה, מדינת החסות הצרפתית במרוקו 
 ענף מדעי:  פיזיקה
 מקום מגורים:  צרפת
 מקום לימודים:  הפקולטה למדעים של פריז (1967)  אוניברסיטת פייר ומארי קירי (1971)  תיכון לואי הגדול  אקול נורמל סופרייר  תיכון קארנו  סורבון 
 מנחה לדוקטורט:  קלוד כהן טנוג'י 
 מוסדות:  קולז' דה פראנס  אקול נורמל סופרייר  אוניברסיטת פייר ומארי קירי  אוניברסיטת ייל 
 תלמידי דוקטורט:  Arno Rauschenbeutel, Alexia Auffèves, Romain Long, François Graner, Bruno Lepetit, Adrien Facon 
 פרסים והוקרה:  מדליית הזהב של המרכז הלאומי הצרפתי למחקר מדעי (2009)  מדליית דיראק (2014)  פרס צ'ארלס טאונס (2007)  מדליית ההנצחה של הסנאט הצ'כי (2013)  פרס אינשטיין למדעי הלייזר (1988)  קצין גבוה בלגיון הכבוד (12 ביולי 2017)  פרס גה-ליסאק-הומבולדט (1991)  מדליית אלברט מייקלסון (1993)  פרס ז'אן ריקאר (1983)  פרס נובל לפיזיקה (2012)  פרס הרברט וולטר (2010)  עמית החברה הפיזיקלית האמריקאית 
 הערות:  יהודי
 אתר רשמי
 תרומות עיקריות
 עריכת ניסויים במערכות דה-קוהרנטיות קוונטית
 
סרז' הרוש (בצרפתית: Serge Haroche; ‏נולד ב־11 בספטמבר 1944) הוא פיזיקאי יהודי-צרפתי יליד קזבלנקה, המתמחה במערכות דה-קוהרנטיות קוונטית, זוכה פרס נובל לפיזיקה לשנת 2012.
קורות חייו

הרוש נולד בקזבלנקה, מרוקו. אביו, אלברט הרוש, היה עורך דין צרפתי יליד מרוקו, ואמו, ולנטין רובלב,  הייתה מורה ילידת אוקראינה, שמשפחתה היגרה למרוקו בעקבות מהפכת אוקטובר ברוסיה, משום ששם הוכרו הסמכותיהם כרופאים ויכלו לעבוד. סבו וסבתו מצד אביו למדו בבית הספר הראשון שפתח ארגון כל ישראל חברים בתטואן, השלימו לימודים גבוהים במימון הארגון בפריס ובהמשך ניהלו בתי ספר שונים במרוקו. אביו היה בין התלמידים הראשונים בבית הספר של הארגון במרקש בשלהי המאה ה-19.
משפחתו, שכללה אז שני אחים מלבד סרז', היגרה לצרפת ב-1956 לאחר שמרוקו זכתה בעצמאות, במטרה להמשיך את חינוכם במסגרות צרפתיות.
הרוש גר בפריז, נשוי ואב לשני ילדים. הוא דודו של הזמר הצרפתי רפאל הרוש.
השכלתו

הרוש למד באקול נורמל סופרייר וקיבל דוקטורט מהאוניברסיטה של פריז בשנת 1971 בהנחיית קלוד כהן-טנוג'י, בעצמו יהודי-צרפתי חתן פרס נובל לפיזיקה לשנת 1997.
מ-1975 ועד 2001 שימש פרופסור לפיזיקה באוניברסיטת פייר ומארי קירי, משנת 1982 ועד 2001 היה אף פרופסור באקול נורמל סופרייר. הוא פרופסור בקולז' דה פראנס משנת 2001. עיסוקו העיקרי הוא עריכת ניסויים במערכות דה-קוהרנטיות קוונטית.
פרסים והכרה

הרוש זכה בפרס נובל לפיזיקה לשנת 2012 יחד עם דייוויד וינלנד, על "שיטות מחקר פורצות דרך שמאפשרות מדידה ומניפולציות של מערכות קוונטיות".
פרסומים עיקריים

Exploring the Quantum - Atoms, Cavities and Photons (with Jean-Michel Raimond) Oxford University Press, September 2006, ISBN 978-0-19-850914-1
ראו גם

קלוד כהן-טנוג'י
עין אל-אסד

| --- | --- |
עין אל-אסד למרגלות הר כפיר
שם בערבית: عين الأسد
מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎535 מטר
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 920 תושבים
    - שינוי בגודל האוכלוסייה: ‎1.9% בשנה
 מפת מיקום  מפה דינמית   (למפת הגליל העליון מוגדלת) עין אל-אסד(למפת הגליל העליון רגילה) עין אל-אסד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין אל-אסד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין אל-אסד32°56′26″N 35°23′58″E﻿ / ﻿32.9406272695829°N 35.3993806829783°E﻿ / 32.9406272695829; 35.3993806829783  heמפת היישובים של מועצה אזורית מרום הגליל (in English: Merom HaGalil Regional Council) באדום - עין אל-אסד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10

עין אל-אסד (בערבית: عين الأسد) הוא כפר דרוזי בגליל העליון, ממזרח לבקעת בית הכרם, בתחום המועצה האזורית מרום הגליל. גובהו בין 550 ל-600 מטרים מעל פני הים.
הכפר הוקם בשנת 1899, על ידי דרוזים בני היישוב בית ג'ן. ב-1949 התיישבו בו כמה משפחות של ערבים מוסלמים שגורשו מהכפר הסמוך אל-פארדיה, אולם בשל סכסוכים שנתגלעו בינם לבין תושבי המקום עזבו מרביתם זמן קצר לאחר מכן, וכיום נותרה רק משפחה אחת מהם בכפר.
לפי נתוני הלשכה המרכזית לסטטיסטיקה (הלמ"ס) נכון לסוף 2022, מתגוררים בעין אל-אסד 920 תושבים. האוכלוסייה גדלה בקצב גידול שנתי של ‎1.9%‏.
הכפר שוכן למרגלות הר כפיר, בחלקו הדרומי של גוש הרי מירון. שמו נקרא על שם מעיין הנובע בתחומו, "עין אל-אסד" (בעברית "עין האריה"). בערוצים הסמוכים לכפר נובעים מעיינות נוספים, בהם עין לביאה ועין הארי. סביב הכפר כרמי זיתים ובוסתנים רבים, ובמדרון מעליו חורש ים תיכוני המהווה חלק משמורת הר מירון. בכפר עצמו כמה נקודות תצפית המשקיפות אל רחבי הגליל התחתון, הר תבור, חיפה, הים התיכון והכנרת.
בזכות הנוף היפה הנשקף ממנו וקרבתו לשמורות הטבע הגדולות בגליל, התפתח בעין אל-אסד מראשית המאה ה-21 ענף תיירות הפנים. פועלים בו כמה בתי אירוח ומסעדות בסגנון דרוזי מסורתי.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007404252005171  VIAF: 99146462563727771261   WorldCat (עם VIAF): 99146462563727771261
ספיידרמן: ההתשה/הציד המבעית

| --- | --- |

עטיפה אלטרנטיבית לחוברת The Amazing Spider-Man #612 מנובמבר 2009, אמנות מאת אדי גרנוב.
 מידע קומיקס
 יוצר:  מארק וייד
 סוגה:  קומיקס
 תקופת פרסום מקורית:  נובמבר 2009 – יולי 2010 (כ־243 ימים)
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  מארוול קומיקס
 מספר החוברות:  30
 קומיקס קודם בסדרה:  "ספיידרמן: יום חדש לגמרי"
 קומיקס הבא בסדרה:  "ספיידרמן: רגע אחד בזמן"
ההתשה והציד המבעית (באנגלית: The Gauntlet, ‏The Grim Hunt) הן שתי קשתות סיפור שפורסמו בחוברות הקומיקס ספיידרמן ביקום מארוול על ידי חברת מארוול קומיקס. קשת הסיפור נמשכה למשך 30 חוברות בין נובמבר 2009 ליולי 2010 בחוברות The Amazing Spider-Man #612-637, ‏Web of Spider-Man Vol.2 #2-7, ‏Grim Hunt: The Kraven Saga ו-Amazing Spider-Man: Origin of the Hunter. את הסיפור כתבו מארק וייד, מארק גוגנהיים, רוג'ר סטרן, דן סלוט, זב וולס, פרד ואן לנטה וג'ו קלי.
"ההתשה" הוא השם הכוללני שנבחר לסיפורים יחידים שעוקבים זה אחר זה ללא כל הפסקה, כאשר אויביו הרבים של ספיידרמן מתקיפים אותו ללא רחם עד כמעט לנקודת שבירה, ואשר מתייחסים לכיוון בו חייו של ספיידרמן מתפתחים. בסיפור העוקב - "הציד המבעית" - מופיעה משפחת קרבינוף המחפשת נקמה בספיידרמן בעקבות אירועי "הציד האחרון של קרייבן". למרות שאירועי "ההתשה" הובילו לאירועי "הציד המבעית", שני סיפורים אלה אינם קשורים פרט לעומס הרגשי המוטל על פיטר פארקר/ספיידרמן. אי לכך, "ההתשה" דומה לאירועי "שלטון אפל" אלא שהיא מתרכזת בחייו של ספיידרמן וחוג מכריו בלבד.
"ההתשה" ממוקם במקום ה-15 ברשימת 25 הסיפורים הגדולים של ספיידרמן, לפי IGN; במקום ה-8 ברשימת 25 הסיפורים הגדולים של ספיידרמן בכל הזמנים, לפי מגזין CBR.com; ובמקום השביעי ברשימת עשרת הסיפורים הגדולים של ספיידרמן בכל הזמנים, לפי מגזין Gamesradar+.
רקע

הסיפור מכיל כמה מאויביו הקלאסיים של ספיידרמן כמו סאנדמן, אלקטרו, זיקית, מיסטריו, ראש פטיש, הלטאה, מורביוס וריינו, כמו גם הופעות של גיבורי-על כמו דדפול, העקרב השני, הנשר הרביעי וג'אגרנוט.
'ההתשה' הוא ביסודו של דבר תמה בעלת מאפייני קרוסאובר של חוברות ספיידרמן שנמכרו בחנויות החל מחודש נובמבר. בנייתו של הסיפור מאוסף של סיפורים בודדים מביא כמה מאויביו הקלאסיים של ספיידרמן. אי לכך, לא מדובר בסיפור רגיל ומתמשך בן 18 חלקים אלא מיתוג מחדש של רמות הקונפליקטים ההולכים וגואים בחייו של ספיידרמן. האויבים הקלאסיים חוזרים בזה אחר זה, אך הם אינם בהכרח עובדים זה עם זה. אין כל מניע או מוח גאוני שעומד מאחורי הכל ומאגד אותם יחדיו. עצם העובדה שהמעשה הוא חסר רחמים ושהקרבות הם מתמשכים למשך כמה חודשים גובה מחיר כבד מחייו של פארקר, ואולי מישהו הולך לנצל את זה.
עלילה > ההקדמה להתשה

דוקטור אוקטופוס המחודש משתלט באופן זמני על העיר ניו יורק, ואנה קרבינוף לוכדת את מאדאם ווב. הזיקית חוזר והוא מגויס בידי סשה קרבינוף בעקבות תבוסתו לספיידרמן. אנה קרבינוף מענה ומסממת את מאדאם ווב כדי לגלות מידע על ספיידרמן, ומגייסת את דיאבלו אחרי שספיידרמן מביס גם אותו.
אנה קרבינוף שוכרת את שירותיו של דדפול כדי להסיח את דעתו של ספיידרמן בזמן שהיא לוכדת את מאטי פרנקלין. בזמן זה, ספיידרמן נלחם בגרסה נשית של סטילט-מן.
עלילה > ההתשה > כוח לעם

בחוברות The Amazing Spider-Man #612-614, כוחותיו של אלקטרו אוזלים והוא נשאר למרגלות חורבות בניין הבורסה. הוא מגלה שהמיליארדר דקסטר בנט - שקנה את "הדיילי ביוגל" מידיו של ג'יי ג'ונה ג'יימסון והפך את מערכת העיתון לעיתונות צהובה - ביקש מממשלת ארצות הברית למנוע את קריסת "הדיילי ביוגל", ומתחיל תנועה ציבורית כדי להפנות את תושבי ניו יורק נגד דקסטר בנט והבורסה לניירות ערך בניו יורק בשל תאוות הבצע שלהם. בשל כך, אלקטרו נחשב לגיבור העיר וכשספיידרמן מנסה להילחם בו, תושבי העיר מתמרדים נגדו. הדעתן המטורף מציע לאלקטרו תרופה יקרת ערך כדי להצילו ממצב בריאותו המתדרדר, אך זה האחרון לא יכול לשלם עליה. כדי לשלם עליה, הוא עושה עסקה עם דקסטר בנט תמורת ביטול הקמפיין נגדו. הדעתן המטורף מנסה לרפא את אלקטרו והופך אותו לחזיז רעם חשמלי מלאכותי, אך ספיידרמן מתערב. אלקטרו משתמש בכוחותיו כדי לבגוד בבנט. ספיידרמן מצליח להביסו, אך בנט נותר נכה בעקבות הריסות שנפלו עליו, ובניין "הדיילי ביוגל" מושמד. באפילוג הסיפור, אלקטרו נתקל בסשה קרבינוף ובזיקית בתא הכלא שלו.
עלילה > ההתשה > טירתה של קימיה

בחוברות The Amazing Spider-Man #615-616, ספיידרמן עוזר לקרלי קופר מצוות זירות הפשע של משטרת ניו יורק בחקירת שלושה מקרי רצח ומקרה של נערה נעדרת בשם קימיה. מישהו מצליח לגנוב תיקים סודיים הנוגעים לרציחות. ספיידרמן מאתר את הרוצח לאי המושלים, שם הוא מוצא את קימיה. סאנדמן מופיע על האי וטוען שהוא אביה של קימיה. אחרי שהוא מתעמת עם ספיידרמן, כמה עותקים שלו מתוודים על שניים מתוך שלוש הרציחות. סאנדמן עצמו נדהם מכך שעותקים שלו מסוגלים להשתחרר משליטתו, והוא מתחיל להילחם איתם. ספיידרמן משמיד את סאנדמן בעזרתו של מאוורר, וחוזר למנהטן עם קימיה. היא נלקחת למשפחת אומנה בניגוד לרצונה ולרצונו של פארקר.
עלילה > ההתשה > זעמו של ריינו

בחוברת The Amazing Spider-Man #617, סשה קרבינוף אומרת לנבל חדש בחליפת ריינו שהוא יכול להשיג כבוד על ידי הריגתו של הריינו המקורי אלכסיי סיטסביץ'. אולם, סיטסביץ' אינו מחזיק יותר בחליפת הריינו וחי עם אשתו החדשה אוקסנה. בינתיים, פארקר מתחיל לעבוד במערכת העיתון החדשה של בן יוריק, "פרונט ליין", ובסיפור הראשון שלו הריינו תוקף את אלכסיי. ספיידרמן נלחם בריינו החדש כדי להגן על אלכסיי אך הוא מובס. בהמשך הוא נפגש עם אלכסיי שהצליח לברוח משם ומשכנע אותו שלא ללבוש את חליפת ריינו שלו.
עלילה > ההתשה > מיסטריוזו

בחוברות The Amazing Spider-Man #618-620, מתברר שמשפחת הפשע מאגיה עומדת בפני חורבן עקב אובדנו של סילברמיין בירי כנופיות נגד כנופייתו של הינשוף, חוסר המנהיגות של ברונו קרנלי, וכתוצאה ממלחמה נגד מיסטר נגטיב ושותפו ראש פטיש. המאגיה שוכרת את שירותיו של מיסטריו כדי שיעזור לחלצה מבעיותיה, אך הוא מסכים רק לשרת את מטרותיו האישיות. בקרב בין המאגיה ומיסטר נגטיב נגד ספיידרמן, מרבית חברי המאגיה נהרגים ומיסטריו מפסיד את כל כספו שהרוויח מהעסקים איתם. לאחר מכן, מיסטריו נתקל בזיקית, המחופש לג'ין דיוולף, שאומר לו ש"ישנם כמה חברים שמתים כבר לפגוש אותו".
עלילה > ההתשה > צמא לדם

בחוברת The Amazing Spider-Man #621, החתולה השחורה עוזרת לספיידרמן לגנוב מבחנה עם דמו של פארקר שנמצאת בחזקתו של מיסטר נגטיב, ולהחליף אותה במבחנה עם דם חזיר כדי שמיסטר נגטיב לא יוכל להבחין באובדן היכולת להרוג את ספיידרמן באמצעות נוסחת "נשמת השטן" שלו.
עלילה > ההתשה > אלה הם החיים

בחוברת The Amazing Spider-Man #622, ספיידרמן מגלה שמורביוס עומד מאחורי גניבת הדם שלו ושהשתמש בו כדי לנסות למצוא תרופה לווירוס זומבים שהדביק את האדם זאב ג'ק ראסל. ספיידרמן מתנדב לתת לו עוד מהדם שלו.
בסיפור זה מופיע גם סיפור צדדי בשם "חמשת שלבי האבל" בכתיבתו של יוצר "ספיידרמן המדהים" גרג וייזמן. הסיפור מביא את התמודדותו של פלאש תומפסון עם חמשת שלבי האבל בעקבות אובדן רגליו בקטיעה במלחמת עיראק.
עלילה > ההתשה > אוכלי נבלות

בחוברות The Amazing Spider-Man #623-624, אלקטרו מבריח את הנשר החדש מהכלא. הוא מחפש נקמה אחר האיש שהפך אותו למפלצת, ונאמר לו שג'יי ג'ונה ג'יימסון עשה זאת. האספסוף מתחיל להעלות האשמות לפיהן ג'יימסון יצר את הנשר החדש והתקשורת מתחילה לגלות בזה התעניינות. ספיידרמן מגלה זאת ועושה את דרכו לבניין העירייה כדי להציל בזמן את ג'יימסון מההמון הזועם. הנשר נמלט כשלספיידרמן נגמר נוזל הקורים המאפשר לו להתנדנד מהבניינים. הנשר לומד את האמת על ג'יימסון והאספסוף תוקף את חברי הכנופיה. בינתיים, פארקר מחליט לערוך תמונה כדי להוכיח את חפותו של ג'יימסון. אולם, ג'יימסון מוצא שהתמונה היא זיוף ומפטר את פארקר בפומבי מחוץ לבניין העירייה. פארקר חושב עד כמה דברים יכולים להיות גרועים יותר עבורו בעוד הנשר מעופף מעליו בשמי העיר.
עלילה > ההתשה > זן בסכנת הכחדה

חוברת The Amazing Spider-Man #625 ממשיכה את עלילת "זעמו של ריינו". אלכסיי סיטסביץ' - הריינו המקורי - מנסה להסתתר בתוכנית להגנת עדים יחד עם אשתו, אך הריינו החדש תוקף את הרכב שמוביל אותם לבית הבטוח ואוקסנה נהרגת. אלכסיי מוכה היגון מחליט מתוך זעם ללבוש מחדש את חליפת הריינו שלו ולהילחם בריינו החדש. ספיידרמן מנסה למנוע מהכל להתרחש, אך נכשל. בסוף הסיפור, ריינו המקורי הורג את ריינו החדש.
עלילה > ההתשה > העוקץ

בחוברת The Amazing Spider-Man #626, קרמילה בלאק החלה לקחת חוזים עצמאיים אחרי שעזבה את סוכנות S.H.I.E.L.D.. סשה קרבינוף שוכרת את שירותיה כדי לגנוב את תלבושתו המקורית של העקרב מאק גרגן מידיו של הברדס, שמתכוון להעניק אותה לפושע מדרג זוטר שהרשים אותו אחרי שקיבל את החליפה מנורמן אוסבורן. העוקץ מזנבו של העקרב משתק את ספיידרמן וגורם לו לאבד את כוחותיו באופן זמני. בינתיים, מישל גונזלס מגיעה באמצעו של הקרב המתחולל כדי לעצור את האיש שעליו היא מגנה בבית המשפט מלהרוס את ההזדמנות השנייה שקיבל. פארקר מציל אותה ואז משתנה לספיידרמן כעת שכוחותיו חזרו אליו. הוא מציל את העקרב מידי הברדס והיא מצליחה להעביר את החליפה ליעדה. כשפארקר מגיע לדירתה של מישל, השניים מחליטים על שביתת נשק ביניהם.
עלילה > ההתשה > משהו יכול לעצור את הג'אגרנוט

שם הסיפור בחוברות The Amazing Spider-Man #627-629 מתייחס לסיפור !Nothing Can Stop the Juggernaut. ומשמש כהמשך לאותו סיפור. קפטן יוניברס חדש נוצר בעזרת הכוח האוניברסלי כדי לתקן שברים בלוחות הטקטוניים שמתחת לעיר ניו יורק שנוצרו בזמן הסיפור "שום דבר לא יכול לעצור את הג'אגרנוט!". כשקפטן יוניברס מתעקש להרוג את הג'אגרנוט במקום לתקן את הלוחות הטקטוניים, הכוח האוניברסלי עוזב אותו ונכנס בג'אגרנוט, שמשתמש בהם כדי לתקן את הלוחות.
חוברת The Amazing Spider-Man #628 מכילה גם סיפור קצר שבו ספיידרמן ואיירון מן נלחמים באיש הסופג.